***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2023 ԹՎԱԿԱՆԻ***

***I ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ***

***Հ Ա Շ Վ Ե Տ Վ ՈՒ Թ Յ ՈՒ Ն***

|  |  |  |
| --- | --- | --- |
| **N** | ***Հաշվետվության բովանդակությունը*** | ***Էջը*** |
| **1.** | ***Նախաբան*** | **1** |
| **2.** | ***Ստուգումներ***  **2.1. *ՀՀ 30 դպրոցներ***  **2.2**. ***Միջին մասնագիտական կրթական ծրագրեր իրականացնող 2 ուսումնական հաստատություններ*** | **3**  **14** |
| **3.** | ***Հետադարձ կապ***  **3.1.** ***Հանձնարարականների կատարման ստուգումներ***  **3.2**.***Ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2023 թվականի I եռամսյակում ստացված կատարողականների համադրման արդյունքներ*** | **19**  **23** |
| **4.** | ***Դիմումներում, բողոքներում բարձրացված խնդրների ուսումնասիրություն կամ ստուգում*** | **26** |
| **5.** | ***Կանխարգելիչ, աջակցման և խորհրդատվական միջոցառումներ*** | **27** |
| **6.** | ***Օրենսդրական առաջարկների մասին տեղեկատվություն*** | **29** |
| **7.** | ***Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** | **30** |

|  |
| --- |
| *ՀՀ կրթության տեսչական մարմնի* *2023 թվականի I եռամսյակի գործունեությունը* |

|  |
| --- |
| *Նախաբան* |

2023 թվականի I եռամսյակում ՀՀ կրթության տեսչական մարմինն (այսուհետ՝ նաև ԿՏՄ) իրականացրել է ստուգումներ և խորհրդատվական, իրազեկման, աջակցման միջոցառումներ։

Համաձայն 2023 թվականի ստուգումների տարեկան ծրագրի՝ 2023 թվականի I եռամսյակում ՀՀ 2 նախադպրոցական (մանկապարտեզ), 37 հանրակրթական (դպրոց), 2 միջին մասնագիտական (քոլեջ) կրթական ծրագրեր իրականացնող ուսումնական հաստատություններում նախատեսված բոլոր ստուգումներն իրականացվել են:

2 մանկապարտեզներում, 7 դպրոցներում և 1 քոլեջում իրականացված ստուգումների արդյունքները, ամփոփման փուլում լինելու պատճառով, կներկայացվեն ԿՏՄ 2023 թվականի II եռամսյակի գործունեության վերաբերյալ հաշվետվությունում:

Ըստ ստուգումների տարեկան ծրագրի իրականացված 1 ստուգման միջին տևողությունը նախադպրոցական կրթության ոլորտում կազմել է 3, հանրակրթության ոլորտում՝ 5, միջին մասնագիտական կրթության ոլորտում՝ 7 աշխատանքային օր:

Հաշվետվության մեջ ներառվել են նաև 2022 թվականի IV եռամսյակում ՀՀ 18 նախադպրոցական, 23 հանրակրթական ուսումնական հասատություններում հանձնարարականների (մասամբ կատարված կամ չկատարված) պահանջների կատարման փաստացի վիճակը պարզելու նպատակով իրականացված ստուգումների արդյունքները:

**Հանրակրթության ոլորտում** իրականացված 30 ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել ստուգված դպրոցներից **29**-ում՝ կազմվել է 29 ակտ: Ստուգումների արդյունքում արձանագրվել է կրթության բնագավառը կարգավորող ՀՀ օրենսդրության պահանջների 502 խախտում:

4 դպրոցներում իրականացված ստուգումների շրջանակում՝ Հայոց լեզու և «Մաթեմատիկա» (հանրահաշիվ, երկրաչափություն) առարկաներից VI, IX և XI դասարանների սովորողների նախորդ տարվա մնացորդային գիտելիքների ստուգման նպատակով՝ տրվել են գրավոր աշխատանքներ: Հայոց լեզու առարկայի թելադրության միջին գնահատականը կազմել է **5.3** միավոր, «Մաթեմատիկա» առարկայի գրավոր աշխատանքների միջին գնահատականը՝ 5 միավոր (10 միավորային սանդղակում):

Միաժամանակ, դպրոցներում իրականացված ստուգումների շրջանակում կիրառվել է ներառական կրթական միջավայրի գնահատման ձևաթուղթը: Ներառական կրթական միջավայրի գնահատումներ են իրականացվել 30 դպրոցներից 21-ում: Գնահատման արդյունքների վերլուծությունը՝ համապատասխան առաջարկներով՝ տրամադրվել են լիազոր մարմինների ղեկավարներին և ՀՀ կրթության, գիտության, մշակույթի և սպորտի (այսուհետ նաև՝ ԿԳՄՍ) նախարարին:

**Միջին մասնագիտական կրթության ոլորտում**՝ ըստ ստուգումների ծրագրի՝ իրականացված 1 ստուգման արդյունքում հայտնաբերվել է կրթության բնագավառը կարգավորող ՀՀ օրենսդրության պահանջների 6 խախտում, ական հաստատություններում, կազմվել է 1 ակտ:

Համաձայն ԿՏՄ գործունեության 2023 թվականի ծրագրի՝ կրթական գործընթացի կազմակերպման արդյունավետության գնահատման, շրջանավարտների մասնագիտական գիտելիքների և կարողությունների՝ ժամանակակից պահանջներին համապատասխանությանը և ուսումնական պրակտիկայի արդյունավետ կազմակերպմանը աջակցելու նպատակով քոլեջում անցկացված ստուգումների շրջանակում իրականացվել է «Ատամնատեխնիկական գործ» մասնագիտության կրթական գործընթացի որակի գնահատում՝ ըստ մշակված ձևաթղթերի: Կրթական գործընթացի որակի գնահատման արդյունքների վերաբերյալ վերլուծությունը՝ համապատասխան առաջարկներով՝ տրամադրվել է հաստատության տնօրենին:

Ներառական կրթական միջավայրի գնահատման ձևաթուղթը չի կիրառվել՝ քոլեջում կրթության առանձնահատուկ պայմանների կարիք ունեցող, ինչպես նաև արտակարգ ընդունակություններ ունեցող սովորողներ չլինելու պատճառով:

ԿՏՄ-ում ստացվել է 9 դիմում-բողոք 6 ուսումնական հաստատությունների գործունեության վերաբերյալ: Ստացված դիմում-բողոքներից 4-ը վերաբերել են դպրոցների, **4**-ը՝ միջին մասնագիտական ուսումնական հաստատությունների գործունեությանը, 1-ը՝ այլ բնույթի: Առավել շատ բարձրացված հարցերը վերաբերել են տնօրենի կողմից թույլ տրված անօրինականություններին և անարդյունավետ աշխատանքին:

ԿՏՄ աշխատակիցների կողմից իրականացվել է 11 նախադպրոցական, 68 հանրակրթական և 9 նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ 4 խորհրդատվական միջոցառում:

ԿՏՄ կողմից լրամշակման **առաջարկություններ** են ներկայացվել մի շարք իրավական ակտերի նախագծերի վերաբերյալ:

|  |
| --- |
| *2. Ստուգումներ* |

***2.1. ՀՀ 30 դպրոցներ***

|  |
| --- |
| ***Հիմքը`*** |

ԿՏՄ 2023 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Հանրակրթական ուսումնական հաստատությունների կողմից կրթության բնագավառը կարգավորող ՀՀ օրենսդրությամբ սահմանված պահանջների պահպանման ապահովում:

|  |
| --- |
| ***Ժամկետը՝*** |

2023 թվականի I եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

Յուրաքանչյուր դպրոցի համար ստուգմամբ ընդգրկվող ժամանակահատված է ընդունվել 2020 թվականի օգոստոսի 20-ից մինչև տվյալ դպրոցում ստուգումը սկսելու օրը։

|  |
| --- |
| ***Ստուգման արդյունքները՝*** |

Հաշվետվությունում ներկայացվում են 2023 թվականի I եռամսյակում ստուգված 30 դպրոցների ստուգումների արդյունքները:

Ստուգված 30 դպրոցներից 3-ական՝ ԿԳՄՍ նախարարության և ՀՀ Արարատի մարզպետարանի, 4-ական՝ Երևանի քաղաքապետարանի և ՀՀ Կոտայքի մարզպետարանի, 10-ը՝ ՀՀ Արմավիրի մարզպետարանի ենթակայության, 6-ը՝ ոչ պետական դպրոցներ են:

Ստուգումների արդյունքում ձևավորված գումարային և միջինացված ռիսկային միավորներն՝ ըստ ստուգաթերթերի և համապատասխան ստուգաթերթի կշռային միավորի նկատմամբ տոկոսային համամասնության, ներկայացված են աղյուսակ 1-ում.

**Աղյուսակ 1**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ 30 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | ***N1*** | ***N2*** | ***N3*** | ***N4*** | ***N5*** | ***N6*** | ***N7*** | ***N8*** | ***N9*** | ***N10*** | ***N11*** | ***N12*** | ***Ընդհանուր ռիսկային միավոր*** |
| ***Գումարային ռիսկային միավոր*** | ***11,2*** | ***59,5*** | ***62,6*** | ***5,2*** | ***9,1*** | ***5,2*** | ***7,1*** | ***16,2*** | ***5,2*** | ***0,9*** | ***1,5*** | ***0,8*** | ***184,5*** |
| ***Միջինացված միավորներ*** | ***0,37*** | ***1,98*** | ***2,09*** | ***0,17*** | ***0,30*** | ***0,17*** | ***0,24*** | ***0,54*** | ***0,17*** | ***0,03*** | ***0,05*** | ***0,03*** | ***6,14*** |
| ***Ստուգաթերթի ռիսկային միավորի %-ը*** | ***2,25*** | ***14,17*** | ***13,04*** | ***0,93*** | ***1,77*** | ***2,19*** | ***1,6*** | ***7,11*** | ***2,48*** | ***0,22*** | ***0,44*** | ***0,51*** | ***4,1*** |

Ըստ աղյուսակ 1-ի տվյալների՝ տնօրենին ներկայացվող պահանջների կատարմանն ուղղված ստուգումների արդյունքում (*ըստ N3 ստուգաթերթի՝* խախտումներ են արձանագրվել 24 (80%) դպրոցներում) ձևավորվել է ամենամեծ գումարային, ինչպես նաև միջինացված ռիսկային միավորը:

Ստուգված դպրոցներում հիմնականում սահմանված կարգով են իրականացվում սովորողների կողմից կրթական ծրագրերի յուրացումը, ամփոփիչ ստուգման կամ ատեստավորման անցկացումը, սովորողների հաջորդ դասարան կամ հանրակրթության հաջորդ աստիճան փոխադրումը: Թվարկված գործընթացներին վերաբերող խախտումներ են արձանագրվել 2 (6.7%) դպրոցներում:

Հեռավար կրթության կազմակերպման կարգի պահանջների կատարմանն (*ստուգաթերթ N12*) ուղղված ստուգումների արդյունքում ձևավորված ցածր ռիսկային միավորը պայմանավորված է նրանով, որ դպրոցներից 18-ում հեռավար կրթություն չի իրականացվել:

Ըստ ռիսկայնության՝ երկրորդ տեղում են ուսուցչի պարտականությունների կատարմանն ուղղված ստուգումների արդյունքները (*ըստ N2 ստուգաթերթի՝* խախտումներ են արձանագրվել 19 (63%) դպրոցներում):

Դպրոցում ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքում (*ըստ N8 ստուգաթերթի՝* խախտումներ են արձանագրվել 13 (43%) դպրոցներում) ձևավորված միջինացված ռիսկային միավորը կազմել է 0.54, որը թե՛ ըստ միջինացված միավորների, թե՛ ըստ համապատասխան ստուգաթերթի ռիսկային միավորի նկատմամբ տոկոսային թվի՝ մեծությամբ երրորդն է: Այսինքն, ստուգված դպրոցներում ռիսկային է նաև ուսուցչի թափուր տեղի մրցույթի անցկացման գործընթացը: Տարածվածության առումով ևս առաջին տեղում է դպրոցում տնօրենին ներկայացվող պահանջների կատարման խախտումները: Համապատասխան ստուգաթերթի կշռային միավորների ամենամեծ տոկոսային թիվը ձևավորվել է ուսուցչի պարտականությունների կատարմանն ուղղված ստուգումների արդյունքում՝ ինչը վկայում է ուսուցման գործընթացում առկա խնդիրների մասին:

Անդրադառնանք դպրոցներում իրականացված ստուգումների արդյունքում ձևավորված գումարային և միջինացված ռիսկային միավորներին ըստ ենթակայության (երբ տրված լիազոր մարմնի ենթակայության ստուգված դպրոցների թիվը 6 և ավելի է):

ՀՀ Արմավիրի մարզպետարանի ենթակայության 10 դպրոցներում իրականացված ստուգումների արդյունքում ձևավորված ռիսկային միավորներն, ըստ ստուգաթերթերի, ներկայացված են աղյուսակ 2-ում.

**Աղյուսակ 2**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Արմավիրի մարզի 10 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | ***N1*** | ***N2*** | ***N3*** | ***N4*** | ***N5*** | ***N6*** | ***N7*** | ***N8*** | ***N9*** | ***N10*** | ***N11*** | ***N12*** | ***Ընդհանուր ռիսկային միավոր*** |
| ***Գումարային ռիսկային միավոր*** | ***5*** | ***26*** | ***22,9*** | ***3,8*** | ***4,8*** | ***1,9*** | ***2,9*** | ***10,1*** | ***0,9*** | ***0*** | ***0,9*** | ***0*** | ***79,2*** |
| ***Միջինացված միավորներ*** | ***0,5*** | ***2,6*** | ***2,29*** | ***0,38*** | ***0,48*** | ***0,19*** | ***0,29*** | ***1,01*** | ***0,09*** | ***0*** | ***0,09*** | ***0*** | ***7,92*** |
| ***Ստուգաթերթի ռիսկային միավորի %-ը*** | ***3,01*** | ***18,57*** | ***14,31*** | ***2,04*** | ***2,81*** | ***2,41*** | ***1,96*** | ***13,29*** | ***1,29*** | ***0*** | ***0,79*** | ***0*** | ***5,28*** |

Ինչպես ներկայացված է աղյուսակ 2-ում՝ ՀՀ Արմավիրի մարզի ստուգված դպրոցներում ևս ուսուցչի պարտականությունների կատարմանն ուղղված ստուգումների արդյունքում ձևավորվել է ամենամեծ գումարային, ինչպես նաև միջինացված ռիսկային միավորը(*ըստ N2 ստուգաթերթի՝* խախտումներ են արձանագրվել 7 (70%) դպրոցներում): Ըստ ռիսկայնության՝ երկրորդ տեղում է դպրոցում տնօրենին ներկայացվող պահանջների կատարմանն ուղղված ստուգումների արդյունքները (*ըստ N3 ստուգաթերթի՝* խախտումներ են արձանագրվել 8 (80%) դպրոցներում):

Ըստ միջինացված ռիսկային միավորների և համապատասխան ստուգաթերթի ռիսկային միավորի նկատմամբ տոկոսային թվի մեծության՝ երրորդն է ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքում ձևավորված միջինացված ռիսկային միավորը (*ըստ N8 ստուգաթերթի՝* խախտումներ են արձանագրվել 7 (70%) դպրոցներում):

ՀՀ Արմավիրի մարզի ստուգված դպրոցներում սահմանված կարգով են իրականացվել սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների հաջորդ դասարան կամ հանրակրթության հաջորդ աստիճան փոխադրման գործընթացները: Տարածվածության առումով առաջին տեղում են դպրոցում տնօրենին ներկայացվող պահանջների կատարման խախտումները:

ՀՀ ոչ պետական 6 դպրոցներում իրականացված ստուգումների արդյունքում ձևավորված ռիսկային միավորներն, ըստ ստուգաթերթերի, ներկայացված են աղյուսակ 3-ում.

**Աղյուսակ 3**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ ոչ պետական 6 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | ***N1*** | ***N2*** | ***N3*** | ***N4*** | ***N5*** | ***N6*** | ***N7*** | ***N8*** | ***N9*** | ***N10*** | ***N11*** | ***N12*** | ***Ընդհանուր ռիսկային միավոր*** |
| ***Գումարային ռիսկային միավոր*** | ***5*** | ***17,5*** | ***21,2*** | ***1,4*** | ***2,9*** | ***0*** | ***0*** | ***0*** | ***1,2*** | ***0,6*** | ***0,3*** | ***0*** | ***50,1*** |
| ***Միջինացված միավորներ*** | ***0,83*** | ***2,92*** | ***3,53*** | ***0,23*** | ***0,48*** | ***0*** | ***0*** | ***0*** | ***0,2*** | ***0,1*** | ***0,05*** | ***0*** | ***8,34*** |
| ***Ստուգաթերթի ռիսկային միավորի %-ը*** | ***5,02*** | ***20,83*** | ***22,08*** | ***1,25*** | ***2,83*** | ***0*** | ***0*** | ***0*** | ***2,86*** | ***0,72*** | ***0,44*** | ***0*** | ***5,56*** |

Ըստ աղյուսակ 3-ի տվյալների՝ պատկերը այլ է ստուգված ոչ պետական 6 դպրոցներում: Ամենամեծ գումարային, ինչպես նաև միջինացված ռիսկային միավորըձևավորվել էդպրոցում տնօրենին ներկայացվող պահանջների կատարմանն ուղղված ստուգումների արդյունքում (*ըստ N3 ստուգաթերթի՝* խախտումներ են արձանագրվել բոլոր դպրոցներում):

Ըստ ռիսկայնության՝ երկրորդ տեղում է դպրոցում ուսուցչի պարտականությունների կատարմանն ուղղված ստուգումների արդյունքում ձևավորված գումարային, ինչպես նաև միջինացված ռիսկային միավորը (*ըստ N2 ստուգաթերթի՝* խախտումներ են արձանագրվել 4 (67%) դպրոցներում):

Ըստ ռիսկայնության՝ երրորդ տեղում է կրթական գործընթացի կազմակերպումը (*ըստ N1 ստուգաթերթի՝* խախտումներ են արձանագրվել 2 (33%) դպրոցներում):

Աղյուսակի 0 միավորները պայմանավորված են այն հանգամանքով, որ ***N6, N7, N8, N12*** ստուգաթերթերը ոչ պետական դպրոցներում իրականացված ստուգումների ընթացքում չեն կիրառվել, քանի որ այդ դպրոցները չունեն կառավարման խորհուրդներ, խորհրդակցական մարմիններ (մանկավարժական, ծնողական, աշակերտական խորհուրդներ, մեթոդական միավորումներ), չեն իրականացրել հեռավար ուսուցում:

Համեմատելով ստուգումների արդյունքների միջինացված միավորները՝ կարող ենք նշել, որ կրթական գործընթացի իրականացումը 30 դպրոցներում պակաս ռիսկային է ՀՀ Արմավիրի մարզի 10, ոչ պետական 6 դպրոցների համեմատ:

Ստուգված 30 դպրոցներում՝ ըստ ստուգումների տարեկան ծրագրի՝ ԿՏՄ կողմից ստուգում իրականացվել է առաջին անգամ: **30** դպրոցներից **29-ում** **(97%)** հայտնաբերվել են կրթության բնագավառը կարգավորող ՀՀ օրենդրության պահանջների **502** խախտումներ, որոնցից **7-ը** **(1%)** նշվել են լիազոր մարմինների ղեկավարներին ուղղված գրություններում:

Հայտնաբերված խախտումների բնույթները, ըստ դպրոցների (%) և խախտումների թվի (%), ներկայացված են աղյուսակ 4-ում.

**Աղյուսակ 4**

|  |  |  |  |
| --- | --- | --- | --- |
| ***Հ/Հ*** | ***Խախտման բնույթ*** | ***Դպրոցների թիվ (30)*** | ***Խախտումների թիվ (502)*** |
| ***1*** | ***Կադրեր*** | ***23 (77%)*** | ***111 (22%)*** |
| ***2*** | ***Սովորողների համակազմ*** | ***16 (53%)*** | ***54 (11%)*** |
| ***3*** | ***Ներքին գնահատում*** | ***10 (33%)*** | ***58 (12%)*** |
| ***4*** | ***Խորհրդակցական մարմիններ*** | ***9 (30%)*** | ***47 (9%)*** |
| ***5*** | ***Օլիմպիադա*** | ***8 (27%)*** | ***67 (13%)*** |
| ***6*** | ***Ուսուցչի մրցույթի ընթացակարգ*** | ***8 (27%)*** | ***29 (6%)*** |
| ***7*** | ***Ուսումնական պլան*** | ***8 (27%)*** | ***21 (4%)*** |
| ***8*** | ***Վարչական աշխատողների ուսումնական ծանրաբեռնվածություն*** | ***6 (20%)*** | ***13 (2,6%)*** |
| ***9*** | ***Զինղեկ, քաղաքացիական պաշտպանության պետ*** | ***6 (20%)*** | ***10 (2%)*** |
| ***10*** | ***Պաշտոնային պարտականությունների կատարում*** | ***5 (17%)*** | ***36 (7%)*** |
| ***11*** | ***Պարտադիր փաստաթղթեր*** | ***4 (13%)*** | ***14 (2,8%)*** |
| ***12*** | ***Կրթության կազմակերպում*** | ***4 (13%)*** | ***11 (2%)*** |
| ***13*** | ***Խորհուրդ*** | ***3 (10%)*** | ***28 (6%)*** |
| ***14*** | ***Կանոնադրություն*** | ***2 (7%)*** | ***2 (0,4%)*** |
| ***15*** | ***Լիցենզիա*** | ***1 (3%)*** | ***1 (0,2%)*** |
| ***Ընդամենը*** | | ***502*** | |

Ելնելով աղյուսակ 6-ի տվյալներից՝ կարող ենք նշել.

**առավել հաճախ կրկնվող խախտումների բնույթները, ըստ դպրոցների թվի (%), վերաբերել են՝**

* մանկավարժական աշխատողների նշանակմանը՝ **23 (77%),**
* սովորողների համակազմի ձևավորմանը՝ **16** **(53%),**
* ներքին գնահատման գործընթացին՝  **10 (33**%) դպրոցներ,

**առավել հաճախ կրկնվող խախտումների բնույթները, ըստ խախտումների թվի (%), վերաբերել են՝**

* մանկավարժական աշխատողների նշանակմանը՝ **111 (22%),**
* օլիմպիադայի կազմակերպմանը՝ **67 (13%),**
* ներքին գնահատման գործընթացին՝  **58 (12%) խախտումներ:**

Ստուգման արդյունքների վերլուծությունից հետևում է, որ 2023 թվականի 1-ին եռամսյակում ստուգված դպրոցների գերակշռող մասը՝ 77%-ը, սահմանված կարգով չի իրականացրել մանկավարժական աշխատողների նշանակումը, 53%-ը՝ սովորողների համակազմի ձևավորումը, իսկ գրեթե մեկ երրորդը՝ 33%-ը՝ ներքին գնահատման գործընթացը։

Ըստ հայտնաբերված խախտումների՝ դրանց մոտավորապես մեկ հինգերորդը՝ 22%-ը, վերաբերել է մանկավարժական աշխատողների նշանակմանը։

Իրականացված ստուգումների արդյունքների վերլուծությունն, ըստ դպրոցների, հրապարակվել է ԿՏՄ կայքում *(<http://eib.am/hy/report>):*

Ստուգումների արդյունքում արձանագրվել են «Կրթության մասին» և «Հանրակրթության մասին» ՀՀ օրենքների, ինչպես նաև կրթության ոլորտը կարգավորող **16** նորմատիվիրավական ակտերի **98** պահանջների խախտումներ։

Իրականացված ստուգումների արդյունքների վերլուծությունն, ըստ դպրոցների, հրապարակվել է ԿՏՄ կայքում *(<http://eib.am/hy/report>):*

2023 թվականի I եռամսյակում ստուգված 4 դպրոցների VI, IX, XI դասարանների սովորողների նախորդ տարվա մնացորդային գիտելիքների մակարդակը որոշելու նպատակով ԿՏՄ կողմից տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից: *«Մաթեմատիկա» առարկայի առաջադրանքները կազմվել են նախորդ տարվա անցած նյութին համապատասխան, իսկ «Հայոց լեզու» առարկայից տրված թելադրության տեքստերը վերցվել են նախորդ դասարանում յուրացրած նյութերից:*

Գրավոր աշխատանքների արդյունքները այսպիսին են.

**Հայոց լեզու առարկայից** տրված թելադրությանը մասնակցած 576 սովորողներից (Գծապատկեր 1) Գերազանց են գնահատվել 65-ը (11%), Լավ՝ 147-ը (26%), Բավարար՝ 194-ը (34%), Անբավարար՝ 170-ը (29%):

***Գծապատկեր 1***

**«Մաթեմատիկա» առարկայի** գրավոր աշխատանքին մասնակցած 567 սովորողներից (Գծապատկեր 2) Գերազանց են գնահատվել 50-ը (9%), Լավ՝ 121-ը (21%), Բավարար՝ 229-ը (40%), Անբավարար՝ 167-ը (30%):

***Գծապատկեր 2***

Գրավոր աշխատանքների միջին գնահատականը բարձր է Հայոց լեզու առարկայի թելադրության դեպքում (Գծապատկեր 3):

***Գծապատկեր 3***

Ինչպես ներկայացված է գծապատկեր 3-ում՝ **Հայոց լեզու** առարկայի թելադրության միջին գնահատականը ամենացածրն է IX դասարանում, ամենաբարձրն է՝ XI դասարանում, իսկ **«Մաթեմատիկա»** առարկայի գրավոր աշխատանքներից բարձր արդյունքը գրանցվել է VI, ցածր արդյունքը՝ XI դասարանում:

Գրավոր աշխատանքների արդյունքներն, ըստ առարկաների և դասարանների (տոկոսային համամասնությամբ)՝ ներկայացված են 4-րդ և 5-րդ գծապատկերներում:

***Գծապատկեր 4***

***Գծապատկեր 5***

Ըստ գծապատկեր 4-ի տվյալների` կարող ենք նշել, որ թե’ «Գերազանց», թե’ Անբավարար գնահատականների տոկոսային թվերը Հայոց լեզու առարկայի թելադրությունից ամենաբարձրն են VI դասարանում: «Գերազանց» գնահատականների ամենացածր տոկոսային միավորը գրանցվել է XI, իսկ Անբավարար գնահատականների ամենացածր տոկոսային միավորը՝ IX դասարանում:

Հայոց լեզու առարկայի թելադրությունից Անբավարար են գնահատվել ՀՀ Կոտայքի մարզի Արամուսի Վ. Առաքելյանի անվան միջնակարգ դպրոցի գրավոր աշխատանքին մասնակցած 119 սովորողներից 67-ը (56%): Մասնավորապես, Անբավարար են գնահատվել գրավոր աշխատանքին մասնակցած VI դասարանցիների 76%-ը, IX դասարանցիների 47%-ը, XI դասարանցիների 42%-ը, «Գերազանց» չի գնահատվել ոչ մի սովորող:

Ըստ գծապատկեր 5-ի տվյալների` կարող ենք նշել, որ «Գերազանց» գնահատականների տոկոսային համամասնությունը «Մաթեմատիկա» առարկայի գրավոր աշխատանքից կրկին ամենամեծն է VI դասարանում, ամենափոքրն է IX դասարանում: Անբավարար գնահատականների տոկոսային համամասնությունը ամենամեծն է IX, ամենափոքրն է՝ VI դասարանում:

«Մաթեմատիկա» առարկայի գրավոր աշխատանքի համեմատաբար ցածր արդյունքները գրանցվել են նորից ՀՀ Կոտայքի մարզի Արամուսի Վ. Առաքելյանի անվան միջնակարգ դպրոցում: Անբավարար են գնահատվել գրավոր աշխատանքին մասնակցած 122 սովորողներից 59-ը (48%): Մասնավորապես՝ Անբավարար են գնահատվել դպրոցի գրավոր աշխատանքին մասնակցած VI, IX դասարանցիների 47-ական %-ը, XI դասարանցիների 51%-ը, «Գերազանց» են գնահատվել VI դասարանի 2 սովորողներ: Նկատելի է, որ դպրոցում արդյունքները ավելի բարձր են «Մաթեմատիկա» առարկայի գրավոր աշխատանքի դեպքում:

Համեմատելով ԿՏՄ կողմից տրված գրավոր աշխատանքի արդյունքները այդ սովորողների նույն առարկաների նախորդ տարվա տարեկան գնահատականների հետ (գնահատականները վերաբերում են նույն սովորողների նախորդ ուստարում յուրացած գիտելիքներին) ստացել ենք հետևյալ պատկերը (Գծապատկերներ 6,7).

***Գծապատկեր 6***

***Գծապատկեր 7***

**Պատկերը խիստ հակասական է հատկապես Անբավարար գնահատականների դեպքում: Կարևոր է նշել, որ գրավոր աշխատանքին մասնակցած սովորողների նախորդ ուստարվա տարեկան գնահատականները ևս ավելի ցածր են մաթեմատիկայի դեպքում:**

Ուսումնասիրվել են նաև այդ դպրոցների նախորդ ոսումնական տարվա ավարտական և պետական ավարտական, պետական միասնական քննությունների արդյունքները: Նախորդ ուստարվա հիմնական դպրոցի «Հայոց լեզու» առարկայի ավարտական քննությունից Անբավարար է գնահատվել Արամուսի Վ. Առաքելյանի անվան միջնակարգ դպրոցի 1 (2%) սովորող, իսկ պետական ավարտական և պետական միասնական քննություններից Անբավարար գնահատված սովորողներ չկան: Նույն քննությունից Գերազանց են գնահատվել Ջրվեժի միջնակարգ դպրոցի 19 (18%), Լեռնանիստի Ս. Նազարյանի անվան միջնակարգ դպրոցի 7 (22%), Արամուսի Վ. Առաքելյանի անվան միջնակարգ դպրոցի 2 (4%) սովորողներ:

Այդ 4 դպրոցներում «Հայոց լեզու» առարկայի պետական ավարտական քննությունից «Գերազանց» գնահատված շրջանավարտների ամենամեծ տոկոսը գրանցվել է Լեռնանիստի Ս. Նազարյանի անվան միջնակարգ դպրոցում՝ 28% (18-ից 5-ը), ամենացածրը՝ Արամուսի Վ. Առաքելյանի անվան միջնակարգ դպրոցում՝ 8% (25-ից 2-ը):

Նույն առարկայի պետական միասնական քննությանը մասնակցած սովորողներից «Գերազանց» գնահատվածների ամենամեծ տոկոսը կազմել է Հրազդանի Լ. Խեչոյանի անվան թիվ 10 ավագ դպրոցում՝ 30% (30-ից 9-ը): Լեռնանիստի Ս. Նազարյանի անվան միջնակարգ դպրոցի «Հայոց լեզու» առարկայի միասնական քննությանը մասնակցած սովորողներից «Գերազանց» գնահատված սովորողներ չեն եղել:

Նախորդ տարվա հիմնական դպրոցի «Մաթեմատիկա» առարկայի ավարտական քննությունից Անբավարար են գնահատվել Լեռնանիստի Ս. Նազարյանի անվան միջնակարգ դպրոցի 2, (6%), Արամուսի Վ. Առաքելյանի անվան միջնակարգ դպրոցի 1 (2%) սովորողներ: Նույն քննությունից Գերազանց են գնահատվել Ջրվեժի միջնակարգ դպրոցի 20 (19%), Լեռնանիստի Ս. Նազարյանի անվան միջնակարգ դպրոցի 7 (22%), Արամուսի Վ. Առաքելյանի անվան միջնակարգ դպրոցի 4 (8%) սովորողներ: Հետաքրքրական է այն հանգամանքը, որ ԿՏՄ կողմից տրված մաթեմատիկայի գրավոր աշխատանքից Արամուսի Վ. Առաքելյանի անվան միջնակարգ դպրոցի գրավոր աշխատանքին մասնակցած սովորողների միջին գնահատականը կազմել է 3.9 միավոր (10 միավորային սանդղակում՝ 4 միավորը Բավարար-ի ստորին շեմն է), Ջրվեժի և Լեռնանիստի Ս. Նազարյանի անվան միջնակարգ դպրոցներում՝ համապատասխանաբար 5.6, 5.8 միավոր՝ Բավարար:

Նախորդ ուստարում նշված 4 դպրոցներում «Մաթեմատիկա» առարկայի պետական ավարտական քննությունից Անբավարար գնահատված սովորողներ չեն եղել: «Գերազանց» գնահատված շրջանավարտների ամենամեծ տոկոսը գրանցվել է Լեռնանիստի Ս. Նազարյանի անվան միջնակարգ դպրոցում՝ 33% (15-ից 5-ը), ամենացածրը՝ Հրազդանի Լ. Խեչոյանի անվան թիվ 10 ավագ դպրոցում՝ 9% (109-ից 8-ը):

Նախորդ ուստարում Լեռնանիստի Ս. Նազարյանի անվան միջնակարգ դպրոցի «Մաթեմատիկա» առարկայի պետական միասնական քննություններին մասնակցած 7 սովորողներից «Գերազանց» են գնահատվել 6-ը (86%), Հրազդանի Լ. Խեչոյանի անվան թիվ 10 ավագ դպրոցի 32 սովորողներից 21-ը (66%), Արամուսի Վ. Առաքելյանի անվան միջնակարգ դպրոցի 8 սովորողներից 2-ը (25%): Պետական միասնական քննությունից Անբավարար է գնահատվել Ջրվեժի միջնակարգ դպրոցի 1 սովորող:

Ըստ նախորդ ուստարվա քննական գնահատականների համեմատության՝ նշված 4 դպրոցներում արդյունքները բարձր են մաթեմատիկայի դեպքում:

|  |
| --- |
| ***Ձեռնարկված միջոցառումները՝*** |

30 դպրոցներից 29-ում **(97%)**հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, կազմվել է 29 ակտ, հանձնարարականներ տրվել են **24** **(80%)**դպրոցների: Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ դպրոցների տնօրեններին տրամադրվել է ակտի մեկ օրինակը, լիազոր մարմինների ղեկավարներին՝ ակտի պատճենը: Առաջարկվել է՝ քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

***2.2. Միջին մասնագիտական կրթական ծրագրեր իրականացնող 2 ուսումնական հաստատություններ***

|  |
| --- |
| ***Հիմքը`*** |

ԿՏՄ 2023 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Ժամկետը՝*** |

2023 թվականի I եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

***«Հյուսիսային համալսարանի բժշկական քոլեջ» ՍՊԸ*** *(****մ/մ)՝*** 2020 թվականի փետրվարի 10-ից մինչև ստուգումը սկսելու օրը,

***«Հայաստանում Եվրոպական քոլեջ» հիմնադրամ*** *(****մ/մ)՝*** 2020 թվականի մարտի 16-ից մինչև ստուգումը սկսելու օրը:

|  |
| --- |
| ***Ստուգման արդյունքները՝*** |

2023 թվականի I եռամսյակում ըստ ստուգումների ծրագրի ԿՏՄ-ն ստուգումներ է իրականացրել **2** միջին մասնագիտական կրթական ծրագրեր իրականացնող ուսումնական հաստատություններում **(*«Հյուսիսային համալսարանի բժշկական քոլեջ» ՍՊԸ, «Հայաստանում Եվրոպական քոլեջ» հիմնադրամ****)։* Հաշվետու ժամանակահատվածումիրականացվել է նաև ոչ պլանայինստուգում *ՀՀ ԿԳՄՍՆ «Երևանի Ն. Աճեմյանի անվան տարածաշրջանային N 2 պետական քոլեջ» ՊՈԱԿ*-ում՝*ԿԳՄՍՆ-ից ստացված գրության հիման վրա*:

*«Հայաստանում Եվրոպական քոլեջ» հիմնադրամում և ՀՀ ԿԳՄՍՆ «Երևանի Ն. Աճեմյանի անվան տարածաշրջանային N 2 պետական քոլեջ» ՊՈԱԿ-ում* իրականացված ստուգումների արդյունքները դեռևս ամփոփման փուլում են, հետևաբար կներառվեն ԿՏՄ 2023 թվականի II եռամսյակի գործունեության վերաբերյալ հաշվետվությունում:

Ստուգման արդյունքում հայտնաբերված խախտումներն, ըստ բնույթների, ներկայացված են աղյուսակ 5-ում.

***Աղյուսակ 5***

|  |  |  |
| --- | --- | --- |
| ***N*** | ***Խախտման բնույթը*** | ***Հաստատության անվանումը*** |
| ***1.*** | ***Դիմորդների ընդունելության գործընթաց*** | ***«Հյուսիսային համալսարանի բժշկական քոլեջ» ՍՊԸ*** |
| ***2.*** | ***Պետական նմուշի ավարտական փաստաթղթերի բաշխման գործընթաց*** |

Ստուգման արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները (Աղյուսակ 6).

***Աղյուսակ* 6**

|  |
| --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** |
| ***ՀՀ կրթության և գիտության նախարարի******2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգ*** |
| ***47-րդ կետի պահանջ.*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող: Հրամանագրվածների ցուցակները հրապարակվում են ոչ ուշ, քան հրամանագրման հաջորդ օրը»։* |
| ***ՀՀ կրթության և գիտության նախարարի 2010 թվականի հունիսի 22-ի №609-Ն հրամնով հաստատված հավելված 2․ «ՀՀ նախնական մասնագիտական (արհեստագործական) և միջին մասնագիտական ուսումնական հաստատությունների շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման» կարգ*** |
| ***22-րդ կետի պահանջ.*** *«Դիպլոմների բաշխումից հետո պետական և ոչ պետական ուսումնական հաստատության տնօրենը հաշվետվություն է ներկայացնում գրությամբ՝ նախարարի կամ աշխատակազմի ղեկավարի անունով: Հաշվետվությունն իր մեջ ներառում է տեղեկատվություն ստացած, բաշխված և խոտանված ավարտական փաստաթղթերի համարների և ընդհանուր քանակի մասին՝ ըստ ուսումնական հաստատության, նշումներ պարունակելով սովորողի անվան, ազգանվան, հայրանվան, սեռի, ծննդյան թվականի, ուսումնական հաստատություն ընդունվելու (հրամանի համար) և ավարտելու (հրամանի համար) տարեթվերի, ավարտական փաստաթղթի սերիայի և համարի, անձնագրի սերիայի և համարի, մասնագիտության կոդի մասին՝ կնքված և ստորագրված տնօրենի կողմից: Հաշվետվությունները նախարարություն են ներկայացվում մինչև ընթացիկ տարվա ավարտը՝ թղթային և էլեկտրոնային տարբերակով: Դրանք 5 աշխատանքային օրվա ընթացքում աշխատակազմի պետական նմուշի փաստաթղթերի վարման բաժնի կողմից ստուգվում են և հանձնվում նախարարության արխիվ: Թերություններ և բացթողումներ հայտնաբերելու դեպքում՝ հաշվետվություն ներկայացնողին հնարավորություն է ընձեռվում շտկելու կամ վերացնելու դրանք 5 աշխատանքային օրվա ընթացքում»։* |

Ըստ ստուգաթերթերի՝ ստուգման արդյունքներն ունեն հետևյալ պատկերը (Աղյուսակ 7)

***Աղյուսակ* 7**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***ՀՀ*** | ***Հաստատության անվանումը*** | ***Ստուգաթերթերի կշռային միավորներ*** | | | | | | | | | |
| ***01*** | ***02*** | ***03*** | ***04*** | ***05*** | ***06*** | ***07*** | ***08*** | ***09*** | ***Ընդամենը*** |
| ***1.*** | ***«Հյուսիսային համալսարանի բժշկական քոլեջ» ՍՊԸ*** | ***-*** | ***0*** | ***0.5*** | ***-*** | ***1*** | ***-*** | ***0*** | ***0*** | ***-*** | ***1.5*** |

Համաձայն աղյուսակ 7-ի տվյալների՝ *«Հյուսիսային համալսարանի բժշկական քոլեջ» ՍՊԸ-ում* խախտումներ են արձանագրվել նախնական մասնագիտական (արհեստագործական) և (կամ) միջին մասնագիտական ուսումնական հաստատությունում ընդունելության կարգերի պահանջների կատարմանն ուղղված ստուգումների ***(N03 ստուգաթերթ)*** ևպետական ամփոփիչ ստուգման կազմակերպման ու անցկացման և շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերի պահանջների կատարմանն ուղղված ստուգումների ***(N05 ստուգաթերթ)*** արդյունքում։

***N 02*** (տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջների), ***N 07*** (նախնական մասնագիտական (արհեստագործական) և (կամ) միջին մասնագիտական ուսումնական հաստատությունում հեռավար, դրսեկությամբ, վարպետային և մեկից ավելի ուսուցման կարգերի պահանջների կատարմանն ուղղված) և ***N 08*** (նախնական մասնագիտական և (կամ) միջին մասնագիտական ուսումնական հաստատությունում սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների) ստուգաթերթերի պահանջների կատարմանն ուղղված ստուգումների արդյունքումխախտումներ չեն արձանագրվել, քանի որ նշված գործառույթները հաստատությունում իրականացվել են սահմանված կարգերի պահանջներին համապատասխան:

***N 01*** (կոլեգիալ կառավարման մարմնի՝ խորհրդի ձևավորման և տնօրենի ընտրության կարգերի պահանջների)**, *N 04*** (միջին մասնագիտական ուսումնական հաստատությունում բարձր առաջադիմություն ցուցաբերած շրջանավարտների` բարձրագույն ուսումնական հաստատությունում համապատասխան մասնագիտությամբ կրթությունը շարունակելու վերաբերյալ կարգի պահանջների), ***N06* (**նախնական մասնագիտական (արհեստագործական) և (կամ) միջին մասնագիտական ուսումնական հաստատությունում ուսանողական նպաստ և պետական կրթաթոշակ տրամադրելու վերաբերյալ իրականացվող ստուգումների),ինչպես նաև ***N 09*** (դասախոսների և արտադրական ուսուցման վարպետների վերապատրաստման կարգերի պահանջների) ստուգաթերթերով իրականացված ստուգումների արդյունքում խախտումներ չեն արձանագրվել, քանի որ համապատասխան իրավական ակտերի պահանջները ոչ պետական ուսումնական հաստատությունում կիրառելի չեն։

«Հյուսիսային համալսարանի բժշկական քոլեջ» ՍՊԸ-ում իրականացված ստուգման շրջանակում իրականացվել է «Ատամնատեխնիկական գործ» մասնագիտության կրթական գործընթացի որակի գնահատում՝ ըստ մշակված ձևաթղթերի:

Կրթության որակի գնահատման տվյալների վերլուծության արդյունքում առանձնացվել են այն խնդիրները, որոնք կարող են ազդել միջին մասնագիտական հաստատություններում մրցունակ մասնագետների պատրաստման որակի վրա: Ըստ գնահատման արդյունքների համադրման ու վերլուծության, ձևաթղթերի և հարցաթերթերի տվյալների՝ հաստատություններում առկա են գործընթացներ, որոնց արդյունավետությունը նկատելի է (ուժեղ կողմեր), սակայն միաժամանակ առկա են գործընթացներ, որոնք ունեն բարելավման անհրաժեշտություն (զարգացման ենթակա գործառույթներ).

1. Հաստատության ***ուժեղ կողմերն*** են.

* երեք տարվա ընթացքում ուսանողների թվի հաջորդաբար աճը.
* ավարտական կուրսում պրակտիկաների արդյունքում բարձր առաջադիմություն ցուցաբերած ուսանողների թվի՝ երկու ուստարիներին գրանցած բարձր արդյունքը.
* պետական ամփոփիչ ստուգումների արդյունքում տվյալ մասնագիտության բարձր առաջադիմություն ունեցող շրջանավարտների թվի քանակական աճի դինամիկան.
* տվյալ մասնագիտության մասնագիտական առարկաների համապատասխան որակավորում ունեցող մանկավարժների առկայությունը.
* ուսանողների բավարարվածության բարձր մակարդակը հաստատությունում տրամադրվող տեսական և գործնական գիտելիքներից, կիրառվող մանկավարժական մեթոդներից.
* ուսանողների անվտանգության ապահովումը.
* գնահատման մեթոդների կիրառումը.
* վերապատրաստման գործընթացին դասախոսների մասնակցության բարձր արդյունքը.
* հաստատության խիստ վերահսկողությունն ուսանողների հաճախումների նկատմամբ․
* ուսանողների ինքնուրույնությունն ու ակտիվությունը դասախոսների կողմից խրախուսելը.
* ուսանողների գիտելիքներին, կարողություններին և հմտություններին համապատասխան դասավանդողների գնահատումը։

1. Հաստատությունում **զարգացման ենթակա գործառույթներն են.**

* գերազանցության դիպլոմով ավարտած՝ տվյալ մասնագիտության շրջանավարտների միջին արդյունքը.
* նյութատեխնիկական բազայի, այդ թվում՝ մասնագիտական գրականության պարբերաբար թարմացումները.
* ուսանողների իրազեկվածության ցածր մակարդակը հաստատության կանոնադրության, ներքին կանոնակարգերի, ոլորտում զբաղվածության վերաբերյալ տեղեկությունների տրամադրման գործընթացների վերաբերյալ․
* կարիերայի ուղղորդման կենտրոնի ոչ լիարժեք համագործակցությունը ուսանողների հետ․
* ավարտական պրակտիկաների արդյունքում շրջանավարտներին աշխատանքի տեղավորման դեպքերի բացակայությունը տվյալ գործընկերոջ մոտ.
* մասնագիտական հմտությունների կատարելագործմանը նպաստող սարքավորումների և տեխնիկական հնարավորությունների ոչ լիարժեք առկայությունը արտադրական (մասնագիտական) ուսուցման դասաժամերին․
* հաստատության կողմից տրամադրվող մասնագիտական գրականության (այդ թվում՝ էլեկտրոնային) մասամբ բավարար և հասանելի լինելը.
* սոցիալական գործընկերների (գործատուների) մասամբ ներգրավումը հաստատության պետական որակավորման հանձնաժողովի կազմում.
* կրթական գործընթացում սոցիալական գործընկերների պասիվ ներգրավումը․
* տվյալ մասնագիտությամբ լրացուցիչ կրթական ծրագրերի բացակայությունը հաստատությունում:

|  |
| --- |
| ***Ձեռնարկված միջոցառումներ՝*** |

Հաստատությունում արձանագրվել են ՀՀ օրենսդրության պահանջների խախտումներ, կազմվել է ակտ: Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ հաստատությունների տնօրենին տրամադրվել է ակտի մեկ օրինակը: ՀՀ ԿԳՄՍ նախարարին տրամադրվել Է ակտի պատճենը: Առաջարկվել է քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել տեսչական մարմնին:

Միաժամանակ ԿԳՄՍ նախարարին գրությամբ տեղեկացվել է, որ քոլեջի գործող երկու մասնագիտությունների ուսումնական պլաններում «Ձեռներեցություն» մոդուլը ներառված է 2022-2023 ուսումնական տարվա սկզբից, մինչդեռ համաձայն ՀՀ ԿԳ նախարարի 2017 թվականի շրջաբերականի՝ 2018-2019 ուստարվա սկզբից «Ձեռներեցություն» մոդուլի առկայությունը պարտադիր է եղել բոլոր ուսուցանվող մասնագիտությունների համար (տևողությունը՝ առնվազն 72 ժամ)։

Պարզվել է նաև, որ քոլեջի № 0040 լիցենզիայի (տրված ՀՀ ԿԳ նախարարի 20․06․2018թ․-ի № 623-Ա/2 հրամանով) ներդիրում միջին մասնագիտական կրթական ծրագրով 0913․01․01․5 (բուժքույր/բուժեղբայր) որակավորման դասիչը չի համապատասխանում ՀՀ կառավարության 2006 թվականի հունվարի 12-ի №73-Ն որոշմամբ հաստատված «Նախնական մասնագիտական (արհեստագործական) և միջին մասնագիտական կրթության մասնագիտությունների ցանկի» պահանջներին։

ԿԳՄՍ նախարարի տեղակալից ստացված գրության համաձայն՝ «Հյուսիսային համալսարանի բժշկական քոլեջ» ՍՊԸ-ի միջին մասնագիտական կրթական ծրագրով N 0040 լիցենզիայի վերաձևակերպման վերաբերյալ 2018 թվականի հունիսի 20-ի N 632-Ա/2 հրամանի հավելվածում տեղ գտած վրիպակի շտկման համապատասխան փոփոխությամբ հրամանի նախագիծը ներկայացվել է նախարարի հաստատմանը:

Հաստատությունում իրականացված գնահատման արդյունքների վերաբերյալ վերլուծությունը՝ զարգացման ենթակա գործառույթների բարելավմանը միտված առաջարկներով, տրամադրվել է հաստատության տնօրենին:

|  |
| --- |
| ***3. Հետադարձ կապ*** |

***3.1.Հանձնարարականների կատարման ստուգումներ***

2022 թվականի դեկտեմբերի 12-16-ը Երևանի, ՀՀ Արմավիրի, Արարատի, Արագածոտնի, Գեղարքունիքի, Լոռու, Կոտայքի, Շիրակի, Վայոց ձորի, Տավուշի, Սյունիքի մարզերի 18 մանկապարտեզներում և 23 դպրոցներում իրականացվել են ստուգումներ՝ ԿՏՄ կողմից 2021 թվականին իրականացված ստուգումների արդյունքում հայտնաբերված խախտումների հետևանքների վերացման վերաբերյալ տեսչական մարմնի ղեկավարի կողմից տրված 106 հանձնարարականների (մասամբ կատարված կամ չկատարված) պահանջների կատարման փաստացի վիճակը պարզելու նպատակով։

Ստուգումների արդյունքները ամփոփվել են 2023 թվականի I եռամսյակում:

Ստուգումների արդյունքում պարզվել է, որ 18 մանկապարտեզների և 23 դպրոցների տնօրենների կողմից չկատարված կամ մասամբ կատարված համապատասխանաբար 59 և 47 հանձնարարականներից կատարվել են մանկապարտեզների տնօրեններին տրված 3 (5%) և դպրոցների տնօրեններին տրված 20 (43%) հանձնարարականներ։ Ընդհանուր թվով 106 հանձնարարականներից կատարվել են 23-ը՝ 22%։

Ստուգումների արդյունքում 18 մանկապարտեզներից 16 (89%)-ում և 23 դպրոցներից 11(48%)-ում՝ հայտնաբերվել են կրթության բնագավառը կարգավորող ՀՀ օրենսդրության պահանջների կատարման խախտումներ, որոնց վերաբերյալ կազմվել է 27ակտ, իսկ 2 մանկապարտեզներում և 12 հանրակրթական դպրոցներում խախտումներ չեն արձանագրվել և կազմվել են տեղեկանքներ։

***16*** (89%) ***մանկապարտեզներում*** իրականացված ստուգումների արդյունքում կազմվել է 16 ակտ, արձանագրվել է **40 խախտում**, որոնց վերաբերյալ ԿՏՄ ղեկավարին փոխարինողի կողմից համապատասխան կարգադրագրերով **տրվել են 40 հանձնարարականներ:**

***11*** (48%) ***դպրոցներում*** իրականացված ստուգումների արդյունքում կազմվել է 11 ակտ, արձանագրվել **է 11 խախտում**, որոնց վերաբերյալ **տրվել է 11 հանձնարարական:**

Կարգադրագրերի պատճենները տրամադրվել են համապատասխան լիազոր մարմինների ղեկավարներին և առաջարկվել ձեռնարկված միջոցառումների մասին տեղեկացնել ԿՏՄ-ին:

***Այսպիսով՝***

* կրթական գործունեություն իրականացնելու թույլտվության՝ ***լիցենզիայի*** բացակայություն արձանագրվել է Արճիսի, «Լուսնթագ», Նորակերտի և Նոյակերտի մանկապարտեզներում (4),
* մանկապարտեզների հաստիքացուցակով, ըստ պաշտոնային դրույքաչափերի, ընդհանրապես ***չեն հատկացվել*** մանկավարժական աշխատողներին հասանելիք որոշ հաստիքային միավորներ՝ Ձորաղբյուրի, Էջմիածնի հ․ 15, Գորիսի հ. 4, Գորիսի հ․ 6, Ռանչպարի, Գյումրու «Լիլիթ», Հառիճի, Ստեփանավանի հ․ 5 մանկապարտեզներում (8),
* մանկապարտեզի հաստիքացուցակով, ըստ պաշտոնային դրույքաչափերի, ***պակաս են հատկացվել*** մանկավարժական աշխատողներին հասանելիք որոշ հաստիքային միավորներ` Գորիսի հ.հ․ 4, 6 մանկապարտեզներում (2),
* ***մանկավարժական աշխատողների ընտրության և նշանակման*** սահմանված կարգի պահանջների խախտումները կազմում են արձանագրված ընդհանուր թվով 40 խախտումների 30%-ը՝ 12 խախտում։

***Արձանագրված 12 խախտումները՝ 12 մանկավարժական աշխատողների վերաբերյալ կատարվել են 5 մանկապարտեզներում և 4 հանրակրթական դպրոցներում՝*** Արճիսի՝ 2 (դաստիարակ), Գորիսի հ. 4՝ 2 (1 մեթոդիստ, 1 պարուսույց), Գորիսի հ․ 6՝ 1 (դաստիարակ), Ստեփանավանի հ․ 5՝ 1 (դաստիարակ), Դիլիջանի հ․ 6՝ 1 (պարուսույց) մանկապարտեզներում և Ալավերդու հ․ 9 ՝ 1 («Տեխնոլոգիա»), Շամլուղի ՝ 2 («ՆԶՊ», «Ռուսաց լեզու»), Վանանդի՝ 1 («Երաժշտություն»), Ախթալայի հ․ 1՝ («Տեխնոլոգիա» ) միջնակարգ դպրոցներում,

* ***մանկավարժական աշխատողներին ներկայացվող պաշտոնային պարտականությունների չկատարում՝*** Հառիճի, Ստեփանավանի հ․ 5, Լանջիկի, «Լուսնթագ» մանկապարտեզներում (4),
* ***մարզադահլիճի և երաժշտության դահլիճի*** բացակայություն՝ Երևանի հ․ 14, Հառիճի, Ձորաղբյուրի մանկապարտեզներում (3),
* ***կայքի բացակայություն՝*** Գյումրու «Լիլիթ» և Էջմիածնի հ․ 15 մանկապարտեզներում (2),
* ***մանկապարտեզի աշխատանքային ռեժիմի անհամապատասխանություն օրինակելիին՝*** Վարդենիսի հ․ 1 մանկապարտեզում (1),
* ***սովորողի ընդունելության*** ***սահմանված կարգի խախտում***՝ Երևանի հ․ 55 հիմնական դպրոցում (1),
* ***կառավարման խորհրդի անդամի ընտրության*** ***կարգի խախտում***՝ Երևանի հ․ 122 հիմնական դպրոցում (1),
* ***մասնագիտացված առարկաների (դասընթացների)*** ***ծրագրերի ներդրում*** ***առանց սահմանված կարգով հաստատման***՝ Երևանի երաժշտական հ․ 13 հատուկ դպրոցում (1),
* ***վարչական աշխատողի ուսումնական ծանրաբեռնվածություն***՝ Մալիշկայի հ․ 1, Վարդենիսի Զալիբեկ Հակոբյանի անվան միջնակարգ դպրոցներում (2),
* կրթական գործունեություն իրականացնելու թույլտվություն՝ լիցենզիայի բացակայություն՝ Ջրառատի միջնակարգ դպրոցում (1):

Նշված բոլոր ստուգումների արդյունքում տրված հանձնարարականների կատարման վերաբերյալ ԿՏՄ-ին տեղեկացման ժամկետը լրացել է 2023 թվականի I եռամսյակում: Ստացված կատարողականների համադրման արդյունքները ներկայացված են աղյուսակներ 8-ում և 9-ում:

**Աղյուսակ 8**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Հանձնարարականների և կատարողականների համադրման արդյունքներ՝ ըստ մանկապարտեզների*** | | | | | | | | | |
| ***N*** | ***Մանկապարտեզի անվանումը*** | ***Տնօրենին տրված հանձնարարականներ*** | | | | ***Տնօրենից ստացված կատարողական*** | | | |
| ***Կադրեր*** | ***Հաստիք*** | ***Ֆիզիկական միջավայր*** | ***Այլ*** | ***Կադրեր*** | ***Հաստիք*** | ***Ֆիզիկական միջավայր*** | ***Այլ*** |
| ***1.*** | ***Երևանի հ. 14 մանկապարտեզ*** |  |  | ***2*** |  |  |  | ***2*** |  |
| ***2.*** | ***ՀՀ Տավուշի մարզի Արճիսի մանկապարտեզ*** | ***2*** |  |  | ***1*** | ***2\**** |  |  | ***1\**** |
| ***3.*** | ***ՀՀ Կոտայքի մարզի Ձորաղբյուրի մանկապարտեզ*** |  | ***1*** | ***2*** |  |  | ***1\**** | ***2\**** |  |
| ***4.*** | ***ՀՀ Արմավիրի մարզի Էջմիածնի թիվ 15 Զվարթնոց մանկապարտեզ*** |  | ***1*** |  | ***1*** |  | ***1\**** |  | ***1\**** |
| ***5.*** | ***ՀՀ Շիրակի մարզի Գյումրու «Լիլիթ» մանկապարտեզ*** |  | ***1*** |  | ***1*** |  | ***1\**** |  | ***1\*\**** |
| ***6.*** | ***ՀՀ Սյունիքի մարզի Գորիսի թիվ 4 մանկապարտեզ*** | ***2*** | ***4*** |  |  | ***2\**** | ***4*** |  |  |
| ***7.*** | ***ՀՀ Սյունիքի մարզի Գորիսի թիվ 6 մանկապարտեզ*** | ***1*** | ***4*** |  |  | ***1\**** | ***4*** |  |  |
| ***8.*** | ***ՀՀ Արարատի մարզի Ռանչպարի մանկապարտեզ*** |  | ***1*** |  |  |  | ***1*** |  |  |
| ***9.*** | ***ՀՀ Գեղարքունիքի մարզի Վարդենիս համայնքի թիվ 1 մանկապարտեզ*** |  |  |  | ***1*** |  |  |  | ***1\**** |
| ***Ընդամենը*** | | ***5*** | ***12*** | ***4*** | ***4*** | ***5\**** | ***3\*+9*** | ***2+2\**** | ***3\*+1\*\**** |
| ***25*** | | | | ***11+13\*+1\*\**** | | | |

***\*Չի կատարվել, \*\*կատարվել է մասամբ:***

9 մանկապարտեզների տնօրեններին տրված 25 հանձնարարականներից 5-ը վերաբերել են կադրային նշանակումներին, 12-ը՝ հաստիքային միավորներին, 4-ը՝ ֆիզիկական միջավայրին (մարզադահլիճի, երաժշտության դահլիճի բացակայությանը), 4-ը՝ այլ բնույթի: Այլ բնույթի հանձնարարականները վերաբերել են մանկապարտեզի լիացենզիայի, կայքի բացակայությանը (2), աշխատանքային ռեժիմին: Մանկապարտեզների կողմից կատարվել են 25 հանձնարարականներից 11-ը (44%): Դրանք հիմնականում վերաբերել են հաստիքների ձեռքբերման ուղղությամբ ձեռնարկված միջոցառումներին: Չկատարված հանձնարարականների 38%-ը վերաբերել են կադրային նշանակումներին, 23-ական %՝ հաստիքային միավորներին, այլ բնույթի (լիցենզիայի, կայքի առկայություն) հանձնարարականներին: Կարևոր է նշել, որ չեն կատարվել կադրային նշանակումներին վերաբերող բոլոր հանձնարարականները: Ըստ ներկայացված կատարողականների՝ պատճառը համայնքներում համապատասխան մասնագետների բացակայությունն է:

**Աղյուսակ 9**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Հանձնարարականների և կատարողականների համադրման արդյունքներ՝ ըստ մանկապարտեզների*** | | | | | | | | | |
| ***N*** | ***Մանկապարտեզի անվանումը*** | ***Տնօրենին տրված հանձնարարականներ*** | | | | ***Տնօրենից ստացված կատարողական*** | | | |
| ***Կադրեր*** | ***Ուսումնական ծանրաբեռն.*** | ***Համակազմի ձևավորում*** | ***Այլ*** | ***Կադրեր*** | ***Ուսումնական ծանրաբեռն.*** | ***Համակազմի ձևավորում*** | ***Այլ*** |
| ***1.*** | ***Երևանի Ա. Չեխովի անվան հ. 55 հիմնական դպրոց*** |  |  | ***1*** |  |  |  | ***1*** |  |
| ***2.*** | ***Երևանի Ալ. Բլոկի անվան թիվ 122 հիմնական դպրոց*** |  |  |  | ***1*** |  |  |  | ***1*** |
| ***3.*** | ***ՀՀ Լոռու մարզի Ալավերդու հ․ 9 միջնակարգ դպրոց*** | ***1*** |  |  |  | ***1*** |  |  |  |
| ***4.*** | ***ՀՀ Լոռու մարզի Ախթալայի N 1 միջնակարգ դպրոց*** | ***1*** |  |  |  | ***1\**** |  |  |  |
| ***5.*** | ***ՀՀ Արմավիրի մարզի Ջրառատի Թաթուլ Խաչատրյանի անվան միջնակարգ դպրոց*** |  |  |  | ***1*** |  |  |  | ***1*** |
| ***6.*** | ***ՀՀ Լոռու մարզի Շամլուղի միջնակարգ դպրոց*** | ***2*** |  |  |  | ***2\**** |  |  |  |
| ***7.*** | ***ՀՀ Արմավիրի մարզի Վանանդի միջնակարգ դպրոց*** | ***1*** |  |  |  | ***1*** |  |  |  |
| ***8.*** | ***ՀՀ Լոռու մարզի Վանաձորի Ս. Շահումյանի անվան թիվ 6 հիմնական դպրոց*** |  |  | ***1*** |  |  |  | ***1*** |  |
| ***9.*** | ***ՀՀ Վայոց ձորի մարզի Մալիշկայի թիվ 1 միջնակարգ դպրոց*** |  | ***1*** |  |  |  | ***1*** |  |  |
| ***10.*** | ***ՀՀ Արագածոտնի մարզի Վարդենիսի Զալիբեկ Հակոբյանի անվան միջնակարգ դպրոց*** |  | ***1*** |  |  |  | ***1*** |  |  |
| ***Ընդամենը*** | | ***5*** | ***2*** | ***2*** | ***2*** | ***2+3\**** | ***2*** | ***2*** | ***2*** |
| ***11*** | | | | ***8+3\**** | | | |

***\*Կատարվել է մասամբ:***

Ըստ աղյուսակ 9-ի տվյալների՝ 10 դպրոցների տնօրեններին տրված 11 հանձնարարականներից **չեն կատարվել** 3-ը (27%): 11 հանձնարարականներից 5-ը (46%) վերաբերել են կադրային նշանակումներին, 2-ական (18%)՝ վարչական աշխատողների ուսումնական ծանրաբեռնվածությանը, համակազմի ձևավորմանը, այլ բնույթի (մանկավարժական խորհրդից կառավարման խորհրդի անդամների առաջադրում, լիցենզիայի առկայություն):

**Մասամբ կատարված** հանձնարարականները վերաբերում են կադրային նշանակումներին: Խախտումով նշանակված անձինք ազատվել են զբաղեցրած պաշտոնից, ուսուցչի թափուր տեղի համար հայտարարվել են մրցույթներ:

Աղյուսակներ 8-ի և 9-ի տվյալները ցույց են տալիս, որ խնդիրները ավելի շատ են նախադպրոցական կրթության ոլորտում:

Սահմանված ժամկետներում հանձնարարականների կատարման վերաբերյալ գրություններ չեն ստացվել ՀՀ Շիրակի մարզի Հառիճի, Լանջիկի, ՀՀ Արարատի մարզի Վ. Արտաշատ համայնքի «Լուսնթագ», Նոյակերտի, ՀՀ Արմավիրի մարզի Նորակերտի, ՀՀ Լոռու մարզի Ստեփանավանի Ա. Կարապետյանի անվան թիվ 5, ՀՀ Տավուշի մարզի Դիլիջանի թիվ 6 մանկապարտեզներից, Երևանի երաժշտական թիվ 13 հատուկ դպրոցից:

Վերագնահատման արդյունքում ուսումնական հաստատությունների անհատական ռիսկերը ավելացել են 8 միավորով:

***3.2. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2023 թվականի I եռամսյակում ստացված կատարողականների համադրման արդյունքներ***

**2023 թվականի 1-ին եռամսյակը,** որպես հանձնարարականների կատարողականների ներկայացման ժամկետ, սահմանվել է **33** դպրոցների **118** հանձնարարականների համար:

**33** դպրոցներից **21-ի** **(64%)** կողմից կատարողականները ներկայացվել են սահմանված ժամկետում, **1-ի (3%)** դեպքում՝ սահմանված ժամկետից ուշ, իսկ **11 (33%)** դպրոցների ***(47 հանձնարարական)*** դեպքում *(****Երևանի հհ․ 19 հ/դ, 22 հ/դ, 74 հ/դ, 75 հ/դ, 135 հ/դ, Արմավիրի հ․ 5 հ/դ, ՃՇՀԱՀ ա/դ, Գյումրու հ․ 37 ա/դ, Օհանավանի մ/դ, Պռոշյանի մ/դ, Հայթաղի մ/դ***) կատարողականներ չեն ներկայացվել:

Տրված **71** հանձնարարականներից **35-ը (49%)** վերաբերել են մանկավարժական աշխատողների նշանակմանը, **5-ը (7%)**՝ ուսումնական պլաններին, **31-ը (44%)**՝ այլ բնույթի: Այլ բնույթի հանձնարարականները հիմնականում վերաբերել են լիցենզիայի բացակայությանը, լիցենզիայի սահմանային թվերի գերազանցմանը, համակազմի, զինղեկի հաստիքին, դրույքաչափին, պաշտոնային պարտականություններին և լիազորություններին, մեթոդմիավորումների, ծնողական խորհրդի, խորհրդի ձևավորմանը և գործունեությանը, ներքին գնահատմանը և այլն:

Ըստ դպրոցներից ստացված կատարողականների՝ **71** հանձնարարականներից կատարվել են **50-ը (70%),** մասամբ են կատարվել **11-ը (16%),** չեն կատարվել **10-ը (14%):**

Մանկավարժական աշխատողների նշանակմանը վերաբերող **35 (49%)** հանձնարարականները տրվել են **22** դպրոցներից **16–ին (73%)**։

**35** հանձնարարականներից կատարվել են **22-ը** **(63%)**, մասամբ են կատարվել **9-ը (26%)**, չեն կատարվել **4-ը (12%)։** Մանկավարժական աշխատողների նշանակման վերաբերյալ հանձնարարականների կատարումը՝ ըստ ներկայացված կատարողականի Մասամբ կատարված է համարվել հետևյալ դեպքերում.

- անձը ազատվել է աշխատանքից, սակայն թափուր տեղը ներկա պահին համալրված չէ,

- անձը շարունակում է պաշտոնավարել, թափուր տեղի համար պարբերաբար հայտարարվող մրցույթները դեռևս չեն համալրվում:

Ուսպլանին վերաբերող **5** հանձնարարականները տրվել են **22** դպրոցներից **5–ին** **(23%)**։ Այդ հանձնարարականներից **4-ը (80%)** կատարվել են, **1 (20%)** հանձնարարական չի կատարվել։

Տնօրենի պաշտոնային պարտականություններին վերաբերող այլ բնույթի **31** հանձնարարականներ տրվել են **22** դպրոցներից **15–ին** **(68%)**։

Հանձնարարականներից **24-ը (77%)** կատարվել են, կատարվել են մասամբ՝ **2-ը** **(7%)** մնացած **5-ը (16%)** չեն կատարվել:

Մասամբ կատարվածները՝ **11 հանձնարարականներից 9-ը** **(82%),** վերաբերել են համապատասխան որակավորմամբ կադրային նշանակումներին, **2-ը** **(18%)՝** սովորողների բացակայություններին: Չկատարված **10** հանձնարարականներից **4-ը (40%)** վերաբերել են կադրային նշանակումներին, **1-ական (10%)** հանձնարարականներ՝ ուսպլանին և ՆԶՊ առարկայի դասավանդմանը**, 4 (40%)** հանձնարարականներ՝ սովորողների համակազմին։

Հանձնարարականների և ստացված կատարողականների համադրման արդյունքներն, ըստ դպրոցների, ներկայացվել են 2023 թվականի I եռամսյակում ԿՏՄ կողմից հանրակրթության ոլորտում իրականացված ստուգումների և տնօրենների կողմից ներկայացված կատարողականների համադրման արդյունքների վերաբերյալ հաշվետվությունում *(<http://eib.am/hy/report>):*

***Նախնական մասնագիտական (արհեստագործական) և միջին մասնագիտական կրթության ոլորտներում իրականացված ստուգումների արդյունքում*** տրված հանձնարարականների կատարման ժամկետը 2023 թվականի **I** եռամսյակում լրացել է ՀՀ **3** նախնական մասնագիտական (արհեստագործական) և **1** միջին մասնագիտական կրթական ծրագրեր իրականացնող ուսումնականհաստատություններին տրված **14** հանձնարարականների դեպքում:

Հանձնարարականների և ստացված կատարողականների համադրման արդյունքներն, ըստ ուսումնական հաստատությունների, ներկայացված են Աղյուսակ 10-ում:

***Աղյուսակ 10***

|  |  |  |  |  |  |  |  |
| --- | --- | --- | --- | --- | --- | --- | --- |
| ***Հանձնարարականների և կատարողականների համադրման արդյունքներ ըստ նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների*** | | | | | | | |
| ***N*** | ***Ուսումնական հաստատությունը*** | ***Տնօրենին տրված կարգադրագիր*** | | | ***Տնօրենից ստացված կատարողական*** | | |
| ***Կադր*** | ***Վերապատրաստում*** | ***Այլ*** | ***Կադր*** | ***Վերապատրաստում*** | ***Այլ*** |
| ***1.*** | ***Աբովյանի կրթահամալիր (ն/մ)*** |  | ***1*** |  |  | ***1\**** |  |
| ***2.*** | ***Արարատի պետական քոլեջ (ն/մ)*** |  | ***1*** |  |  | ***1*** |  |
| ***3.*** | ***Երևանի պետական տեխնոլոգիական քոլեջ (ն/մ)*** | ***1*** | ***1*** | ***4*** | ***1*** | ***1\**** | ***4*** |
| ***4.*** | ***Երևանի պետական տեխնոլոգիական քոլեջ (մ/մ)*** | ***3*** | ***1*** | ***2*** | ***1+2\**** | ***1\**** | ***2*** |
| ***Ընդամենը*** | | ***4*** | ***4*** | ***6*** | ***2+2\**** | ***1+3\**** | ***6*** |
| ***14*** | | | ***9+5\**** | | |

**\**Կատարվել է մասամբ:***

14 հանձնարարականներից կատարվել են 9-ը (64%), մասամբ են կատարվել՝ 5-ը (36%)։

14 հանձնարարականներից 4-ական հանձնարարականներ (29%) վերաբերել են համապատասխան որակավորում ունեցող մասնագետի նշանակմանը և մասնագետների վերապատրաստումներին, 6-ը՝ այլ բնույթի:

Կադրային նշանակումներին վերաբերող 4հանձնարարականներից կատարվել են 2-ը (50%), ևս 2-ը (50%) կատարվել են մասամբ։ Մասնագետների վերապատրաստման վերաբերյալ 4 հանձնարարականներից կատարվել է 1-ը (25%), մնացած 3-ը (75%)՝ մասամբ են կատարվել:

Հանձնարարակաների կատարումը համարվել է մասամբ կատարված, քանի որ, ըստ տնօրենների ներկայացրած կատարողականների, համապատասխան որակավորում ունեցող մասնագետների հանձնարարականների պահանջների կատարումն ապահովելու համար պարբերաբար հայտարարվում են մրցույթներ։

Մասնագետների վերապատրաստման վերաբերյալ հանձնարարականների կատարումը համարվել է մասամբ կատարված, քանի որ վերապատրաստվող մասնագետների ցանկն ուղարկվել է ՄԿՈՒԶԱԿ։ Այլ բնույթի բոլոր 6 հանձնարարականները կատարվել են։ Դրանք վերաբերել են ուսպլանին, ներքին կարգապահական կանոնների և ստորաբաժանումների կանոնակարգերի հաստատմանը, ուսանողների պայմանագրերի կնքման գործընթացներին:

Կատարողականների համադրման արդյունքում իրականացվել է համապատասխան ուսումնական հաստատությունների ռիսկերի վերագնահատում` համաձայն ՀՀ կառավարության 22.08.2019թ. «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն որոշմամբ հաստատված հավելվածի 40-44-րդ կետերի:

|  |
| --- |
| ***4. Դիմումներում, բողոքներում բարձրացված խնդիրների ուսումնասիրություն կամ ստուգում*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու մասին կարգի պահանջների ապահովում:

|  |
| --- |
| ***Ժամկետը՝*** |

2023 թվականի I եռամսյակ:

|  |
| --- |
| ***Տեղեկատվություն ստացված դիմումների, բողոքների վերաբերյալ*** |

2023թ. I եռամսյակում ԿՏՄ-ում ստացվել է **9** դիմում-բողոք **6** ուսումնական հաստատությունների գործունեության վերաբերյալ: Ստացված դիմում-բողոքներից 4-ը վերաբերել են դպրոցների, **4**-ը՝ միջին մասնագիտական ուսումնական հաստատությունների գործունեությանը ***(3-ը՝ Արմավիրի տարածաշրջանային պետական քոլեջ, 1-ը՝ Երևանի տարածաշրջանային թիվ 2 պետական քոլեջ)***, 1-ը՝ այլ բնույթի:

Ըստ դիմում-բողոքներում բարձրացված հարցերի՝

* 1 դիմում-բողոքի հիման վրա ***(Երևանի տարածաշրջանային թիվ 2 պետական քոլեջ)*** իրականացվել է ստուգում, որի արդյունքները ամփոփման փուլում են:
* 3-ի դեպքում ***(Երևանի Ջոն Կիրակոսյանի անվան թիվ 20 հ/դ, Վայոց ձորի մարզի Շատինի մ/դ, Արմավիրի տարածաշրջանային քոլեջ)*** իրականացվել է վարչական վարույթ: 2 վարչական վարույթի դեպքում արձանագրվել են ՀՀ օրենսդրության պահանջների խախտումներ, իսկ 1-ի արդյունքները դեռ ամփոփման փուլում են:
* 2 դիմում-բողոքներում բարձրացված հարցերը ամբողջությամբ, 4 դիմում-բողոքների դեպքում՝ մասամբ՝ ԿՏՄ լիազորությունների շրջանակից դուրս լինելու պատճառով վերահասցեագրվել են այլ պետական մարմինների:
* 1 դիմում բողոքի մասով տրվել է պարզաբանում:
* 2 դիմում-բողոք կարճվել է:

Դիմում-բողոքներում բարձրացված հարցերը վերաբերել են տնօրենի կողմից թույլ տրված անօրինականություններին, մանկավարժական աշխատողերի պաշտոնային պարտականությունների կատարմանը, դրամահավաքությանը, կառավարման խորհրդի ձևավորմանը, կրթաթոշակ ստացող սովորողների կազմին և այլն:

Դիմում–բողոքներից 5-ում (56%) բարձրացված հարցերը վերաբերել են տնօրենի կողմից թույլ տրված անօրինականություններին:

|  |
| --- |
| ***5. Կանխարգելիչ, աջակցման և խորհրդատվական միջոցառումներ*** |

|  |
| --- |
| ***Հիմքը՝*** |

ԿՏՄ գործունեության 2023 թվականի տարեկան ծրագիրը, ԿՏՄ ղեկավարի համապատասխան հրամանները:

|  |
| --- |
| ***Նպատակը՝*** |

«Տեսչական մարմինների մասին» ՀՀ օրենքի 13-րդ հոդվածի պահանջների կատարում:

|  |
| --- |
| ***Ձեռնարկված միջոցառումներ*** |

2023 թվականի առաջին եռամսյակում` ՀՀ 11 նախադպրոցական, 68 հանրակրթական և 9 նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ ԿՏՄ աշխատակիցների կողմից իրականացվել է 4 հեռավար խորհրդատվական միջոցառում։

Մասնավորապես.

***Նախադպրոցական կրթության ոլորտ***

ԿՏՄ ստուգումների ժամանակացույցում ընդգրկված 11 մանկապարտեզներիտնօրենների համար իրականացվել է 1 հեռավար խորհրդատվություն՝ ստուգաթերթերի, ՀՀ օրենսդրության պահանջների մասին իրազեկելու և հնարավոր խախտումները կանխելու նպատակով:

Տնօրենների կողմից հնչեցված հարցերը վերաբերել են *նախադպրոցական ուսումնական հաստատություն երեխաների ընդունելության, մանկավարժական աշխատողների ընտրության (նշանակման) կարգերին, ղեկավար և մանկավարժական կազմի տարիֆաորակավորման բնութագրերին:*

***Հանրակրթության ոլորտ***

ՀՀ 68 դպրոցների տնօրենների մասնակցությամբ իրականացվել է 2 հեռավար խորհրդատվական միջոցառում՝ ստուգումներից առաջ ստուգաթերթերի, հանրակրթության ոլորտի օրենսդրության պահանջների պահպանման (իրավական ակտերում կատարված փոփոխություններ, սահմանված կարգով կիրառում և այլն) վերաբերյալ իրազեկվածության բարձրացման նպատակով:

Տնօրենների կողմից հնչեցված հարցերը վերաբերել են հանրակրթական ուսումնական հաստատություններում հեռավար կրթության կազմակերպմանը, դպրոցական տարիքի երեխաներին հանրակրթության մեջ ընդգրկելուն, սահմանված ժամկետից ուշ հանրակրթության մեջ ընդգրկվող երեխաների կրթությունը կազմակերպելուն, հանրակրթական ուսումնական հաստատությունից սովորողին այլ ուսումնական հաստատություն տեղափոխելուն և ազատելուն վերաբերող կարգավորումներին, ստուգումների գործընթացին:

***Նախնական մասնագիտական (արհեստագործական) և միջին մասնագիտական կրթության ոլորտներ***

ԿՏՄ աշխատակիցների կողմից իրականացվել է 1 հեռավար խորհրդատվություն 9 նախնական մասնագիտական և միջին մասնագիտական ուսումնական հաստատությունների տնօրենների մասնակցությամբ` ստուգաթերթերի, ստուգումների և ոլորտի օրենսդրության պահանջների պահպանման (իրավական ակտերի փոփոխությունները, սահմանված կարգով կիրառումը) վերաբերյալ իրավական, մասնագիտական և մեթոդական աջակցություն ապահովելու նպատակով:

Միջոցառման մասնակիցներին ներկայացվել է հետևյալ իրավական ակտերի փոփոխությունները**՝**

* ՀՀ կառավարության 04.11.2021թ. № 1784-Ն որոշմամբ հաստատված «ՀՀ նախնական մասնագիտական (արհեստագործական) և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ հատկացնելու, վարձը փոխհատուցելու և կրթաթոշակ սահմանելու կարգ»**,**
* ՀՀ ԿԳ նախարարի 24.02.2011թ. № 124-Ն հրամանով հաստատված «Նախնական մասնագիտական (արհեստագործական)ևմիջին մասնագիտական պետական ուսումնական հաստատության խորհրդի ձևավորման կարգ» (փոփ.` 07․12․2021թ․ № 83-Ն),
* ՀՀ կառավարության 11.02.2021թ. № 154-Ն որոշմամբ հաստատված «Պարտադիր կրթությունից դուրս մնացած երեխաների բացահայտման և ուղղորդման կարգ»**,**
* ՀՀ ԿԳՄՍ նախարարի 24.12.2020թ. № 48-Ն հրամանով հաստատված «Նախնական **(արհեստագործական)** և միջին մասնագիտական պետական ուսումնական հաստատության մանկավարժական աշխատողի թափուր տեղի համար անցկացվող մրցույթի կարգ» (փոփ․՝ 06․12․2021թ․ № 82-Ն)։

Տնօրենների կողմից հնչեցրած հարցերը վերաբերել են ստուգման ընթացակարգին:

|  |
| --- |
| ***6. Օրենսդրական առաջարկների մասին տեղեկատվություն*** |

ԿՏՄ կողմից իր նախաձեռնությամբ կամ այլ պետական մարմինների առաջարկներով լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ:

Մասնավորապես`

***ՀՀ վարչապետի աշխատակազմ***

ՀՀ կառավարության «Հաշմանդամություն ունեցող անձանց սոցիալական ներառման 2023-2027 թվականների համալիր ծրագիրը և ծրագրի իրականացումն ապահովող միջոցառումների ցանկը հաստատելու մասին» որոշման նախագծի վերաբերյալ:

***Վարչապետի աշխատակազմի տեսչական մարմինների աշխատանքների համակարգման գրասենյակ***

«Կրթության բնագավառի պետական վերահսկողության մասին» օրենքի նախագծի և հարակից օրենքներում լրացումներ կատարելու վերաբերյալ:

***ՀՀ ԿԳՄՍ նախարարություն***

* ՀՀ կառավարության «Հայաստանի Հանրապետության կառավարության 2022 թվականի ապրիլի 28-ի N 596-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Արտադպրոցական ուսումնական հաստատությունների մանկավարժական աշխատողների կամավոր ատեստավորման և ատեստավորման արդյունքում Հայաստանի Հանրապետության պետական բյուջեից լրավճարի տրամադրման կարգը հաստատելու մասին» որոշման հավելվածի**,**
* ՀՀ կառավարության **«Հայաստանի Հանրապետության կառավարության 2007 թվականի փետրվարի 1-ի թիվ 201-Ն որոշման մեջ լրացումներ կատարելու մասին»** որոշման,
* ՀՀ ԿԳՄՍ նախարարի «Համայնքային նախադպրոցական ուսումնական հաստատությունների մանկավարժական աշխատողների տարակարգի շնորհման ու տարակարգ ստացած մանկավարժական աշխատողներին հավելավճար տրամադրելու, տարակարգի շնորհման հանրապետական հանձնաժողովի ձևավորման և գործունեության կարգերը սահմանելու մասին» հրամանի,
* ՀՀ ԿԳՄՍ նախարարի «Հանրակրթական ուսումնական հաստատության դպրոցական և անհատական բաղադրիչով սահմանված առարկաների ծրագրերի և խմբակների երաշխավորման կարգը սահմանելու մասին»հրամանի,
* ՀՀ ԿԳՄՍ նախարարի «Հանրակրթական ուսումնական հաստատությունների կոլեգիալ կառավարման մարմնի՝ խորհրդի անդամների և մանկավարժական աշխատողների բարեվարքության կանոնները (վարքականոնը) սահմանելու մասին» հրամանի,
* ՀՀ ԿԳՄՍ նախարարի **«**Պետական հանրակրթական ուսումնական հաստատությունների սովորողի ուսումնառության արդյունքների գնահատման կարգը սահմանելու մասին» հրամանի,
* ՀՀ ԿԳՄՍ նախարարի «Հանրակրթական ուսումնական հաստատության ատեստավորման ենթակա ուսուցչի կողմից հավաքվող անհրաժեշտ կրեդիտների անվանացանկը, չափանիշները և նվազագույն չափաքանակը սահմանելու մասին» հրամանի,
* ՀՀ ԿԳՄՍ նախարարի «Կրթության, գիտության, մշակույթի և սպորտի նախարարի՝ 2021 թվականի հոկտեմբերի 11-ի N 76-Ն հրամանում լրացում կատարելու մասին» հրամանի նախագծերի վերաբերյալ:

***Կոռուպցիայի կանխարգելման հանձնաժողով***

ՀՀ կոռուպցիայի կանխարգելման հանձնաժողովի նախագահի՝ «Հանրային ծառայողների վարքագծի ոլորտային կանոնագրքերի նախագծերի մշակման և կիրարկման վերաբերյալ» ուղեցույցը հաստատելու մասին որոշման նախագծի (այսուհետ՝ նախագիծ) վերաբերյալ:

|  |
| --- |
| ***7. Ստուգվող հանրակրթական ուսումնական հաստատություններում ներառական կրթական միջավայրի գնահատում՝ ըստ մշակված ձևաթղթի*** |

2023 թվականի I եռամսյակում ևս հանրակրթության ոլորտում իրականացված ստուգումների շրջանակում ԿՏՄ-ն կիրառել է հանրակրթական ուսումնական հաստատության (դպրոցի) ներառական կրթական միջավայրի գնահատման ձևաթուղթը (այսուհետ նաև՝ ձևաթուղթ):

Ներառական կրթական միջավայրի գնահատման ձևաթղթի հիման վրա հավաքագրված տվյալների վերլուծության արդյունքում վեր են հանվել այն խնդիրները, որոնք կարող են ազդել՝ յուրաքանչյուր երեխայի, այդ թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան, անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթության պետական չափորոշիչով սահմանված արդյունքի ապահովմանը:

Ստուգված 30 դպրոցներից 21-ում սովորում են ինտելեկտուալ, հենաշարժական, ձայնի, խոսքի խնդիրներ ունեցող 177 երեխաներ, որոնցից 165-ն ունեն միայն ինտելեկտուալ, 5-ը՝ միայն հենաշարժական, 7-ը՝ միայն ձայնի, խոսքի, լսողության, իսկ 12-ը՝ և´ ինտելեկտուալ և´ հենաշարժական, 20-ը՝ և´ ինտելեկտուալ, և´ձայնի, խոսքի, լսողության խնդիրներ:

Ըստ «Ուսումնական միջավայր» ձևաթղթի՝ «Գերազանց» է գնահատվել 17, «Շատ լավ»՝ 2, «Լավ»՝ 2 դպրոցներ:

«Ֆիզիկական միջավայր» ձևաթղթով «Գերազանց» չի գնահատվել ոչ մի դպրոց, «Շատ լավ» է գնահատվել 4, «Լավ»՝ 14, «Բավարար»՝ 3 դպրոցներ:

Գնահատված բնութագրիչների (գործառույթների) վերլուծության արդյունքում առանձնացվել են դպրոցների կողմից արդյունավետ իրականացվող և զարգացման ենթակա գործառույթները:

***Արդյունավետ իրականացվող գործառույթները,*** չնայած առկա բացթողումներին,հիմնականում վերաբերում են կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման համար իրականացվող ծառայություններին՝ ***դպրոցական և տարածքային մակարդակներում։***

***Զարգացման ենթակա գործառույթները*** հիմնականում վերաբերում ենկրթության առանձնահատուկ պայմանների կարիք ունեցող (ԿԱՊԿՈՒ) սովորողների ուսուցման գործընթացի կազմակերպմանհամար ***ֆիզիկական միջավայրի ապահովմանը։***

Դպրոցներն հիմնականում ապահովված չեն՝

* ԿԱՊԿՈՒ սովորողների համար օժանդակող տեխնոլոգիաներով և սարքավորումներով (սայլակ, քայլակ, լսողական սարք, հարմարեցված գրենական պիտույքներ, հարմարեցված համակարգիչ և այլն) (ըստ անհրաժեշտության),
* սովորողի անխոչընդոտ տեղաշարժն ապահովող դպրոցի ներքին ֆիզիկական միջավայրով,
* տեսողության խանգարումներ ունեցող սովորողների համար՝ դեղին գծերով, ուղենշող սալիկներով, տարածական կողմնորոշման ձայնային ազդանշաններով,
* սայլակով տեղաշարժվող սովորողների համար՝ սայլակի չափերին համապատասխան լայնությամբ դասասենյակների և սանհանգույցների դռներով, համապատասխան բարձրությամբ սեղաններով, անմիջապես դպրոցի մուտքի մոտ աստիճանների կողքից՝ չսայթաքող, դիմացկուն թեքահարթակով,
* դպրոցի բակում, խաղահրապարակում և մուտքի մոտ սովորողների անխոչընդոտ տեղաշարժի համար՝ հարկից հարկ տեղափոխվելու համար մատչելիությունն ապահովող վերելակով, այլ սարքավորումներով և հարմարանքներով,
* սովորողների համար մատչելի ուսումնական նյութերով՝ էլեկտրոնային, խոսող, բրայլյան տառատեսակներ, պարզեցված և հեշտ ընկալելի տեքստեր, ռելիեֆային նկարազարդումներով գրքեր, թեստեր, նկարազարդ նյութեր, ժեստերի լեզվով թարգմանությամբ ապահովված ուսումնական տեսաֆիլմեր։

|  |
| --- |
| ***Ձեռնարկված միջոցառումներ*** |

Գնահատման արդյունքների վերլուծությունը ներկայացվել է համապատասխան լիազոր մարմինների ղեկավարներին՝ զարգացման ենթակա գործառույթներն (բնութագրիչները) ըստ անհրաժեշտության բարելավելու ուղղությամբ միջոցներ ձեռնարկելու առաջարկով:

***ՌԳՍՊՎԳ վարչություն***